C 476/20
SL
Uradni list Evropske unije
15.12.2022
Člen 3
Področja podpore Za doseganje svojih ciljev instrument podpira zlasti naslednje: (a) financiranje potreb Ukrajine po financiranju za ohranitev makrofinančne stabilnosti države; (b) sanacijo, na primer z obnovo kritične infrastrukture, kot so energetska infrastruktura, vodni sistemi, prometna omrežja, notranje ceste ali mostovi, ali v strateških gospodarskih sektorjih in socialni infrastrukturi, kot so zdravstvene ustanove, šole in stanovanja za premeščene osebe, vključno z začasnimi in socialnimi stanovanji; (c) sektorske in institucionalne reforme, vključno s protikorupcijskimi in pravosodnimi reformami, spoštovanjem pravne države, dobrim upravljanjem ter modernizacijo nacionalnih in lokalnih institucij; (d) priprave na obnovo Ukrajine; (e) podporo uskladitvi regulativnega okvira Ukrajine z regulativnim okvirom Unije in vključitvi Ukrajine v enotni trg ter krepitev gospodarskega razvoja in izboljšanje konkurenčnosti; (f) krepitev upravne zmogljivosti Ukrajine z ustreznimi sredstvi, vključno z uporabo tehnične pomoči.
Člen 4
Razpoložljiva podpora v okviru instrumenta 1.
Podpora v okviru instrumenta v obliki posojil je ob upoštevanju člena 5 na voljo v znesku do 18 000 000 000 EUR za obdobje od 1. januarja 2023 do 31. decembra 2023, pri čemer so izplačila možna do 31. marca 2024.
Podpora se da na voljo postopoma, ko začnejo veljati jamstva držav članic v skladu s členom 5(4), pri čemer se nikoli ne presežejo zneski, ki jih zajemajo ti sporazumi o jamstvu.
Vendar se od datuma začetka uporabe spremembe Uredbe (EU, Euratom) 2020/2093 – ali njene naslednice –, ki določa jamstvo za posojila iz prvega pododstavka tega odstavka v okviru proračuna Unije nad zgornjimi mejami večletnega finančnega okvira in do zgornjih mej iz člena 3(1) in (2) Sklepa (EU, Euratom) 2020/2053, drugi pododstavek tega odstavka preneha uporabljati in podpora iz prvega pododstavka tega odstavka postane na voljo v celoti. 2.
V okviru instrumenta je za obdobje od 1. januarja 2023 do 31. decembra 2027 na voljo tudi dodatna podpora ob upoštevanju člena 7(1), in sicer za kritje odhodkov na podlagi člena 17.
Ta dodatna podpora se lahko da na voljo po 31. decembru 2027 ob upoštevanju člena 7(1). 3.
Dodatni zneski, na voljo v skladu s členom 7(2) in (4) te uredbe, se lahko namenijo kot nepovratna podpora, kadar je to določeno v memorandumu o soglasju, ki se sklene v skladu s členom 9 te uredbe, ali v skladu z uredbama (EU) 2021/947 in (ES) št.
1257/96 za financiranje ukrepov za doseganje ciljev iz člena 2(2), točki (b) in (c), te uredbe v skladu s pravili navedenih uredb. 4.
Zneski iz odstavka 3 lahko krijejo odhodke za podporo pri izvajanju instrumenta in za doseganje njegovih ciljev, vključno z upravno podporo, povezano z dejavnostmi pripravljanja, naknadnega ukrepanja, spremljanja, kontrole, revizije in ocenjevanja, potrebnimi za tako izvajanje, ter odhodke na sedežu in delegacijah Unije za upravno podporo in podporo pri usklajevanju, ki sta potrebni za instrument, in za upravljanje operacij, ki se financirajo v okviru instrumenta, vključno z ukrepi informiranja in komuniciranja ter korporativnimi informacijskotehnološkimi sistemi.